**Дүйнөлүк акча апталыгы – 2016 (Global money week 2016) өнөктүгүнө катышуунун жыйынтыктары тууралуу отчет.**

**1**.Бишкек шаарындагы Ленин районунун №77 жалпы билим берүүчү орто мектеби. **2**.Бишкек шаарындагы Ленин районуна караштуу Ак-Өргө жаны конушу,Ашар кѳчѳсү 4. **3**.2016- жылдын 14- мартынан 20-мартына чейин. **4**.Дүйнѳлүк акча апталыгынын алкагында ѳткѳрүлгѳн негизги иш чаралардын тизмеги:

**а)** 2016-жылы 14-16 -мартта мектептин жыйындар залында 150-180 окуучу, ата-эне жана мугалимдердин катышуусунда физика мугалими *Осмоналиева Малина Шарыпкуловнанын* уюштуруусу астында “**Күндүн нурун пайдалануу менен электр энергиясын үнөмдөө** “ конкурсу жана “**Жылуулук алуунун үнѳмдүү жолдору менен үй бүлөлүк бюджетти сарамжалдуу пайдалануу**” темасында ачык сабагы өткөрүлдү.Окуучулар жайкы жуунучу душтун,күнѳскананын макеттерин жасап келишип,«Дүйнѳлүк акча апталыгы-2016»сынагынын катышуучуларына үй бүлөлүк бюджетти үнѳмдѳѳбоюнча ѳздѳрүнүн сунуштарын айтышты.Жетекчиси Осмоналиева М.Ш.«**Акчаны тапканга караганда,сактаган чон эмгекти талап кылат**» дегендей,эмгегин баалаган адам акчаны акылдуулук менен пайдаланат-деп жыйынтыктады.Сынактын коноктору ѳз ойлорун айтып ѳтүштү.

 **б)** 2016-жылы 14 -мартта мектептин жыйындар залында 180 окуучу, ата-эне жана мугалимдердин катышуусунда математика мугалими *Молдокеримова Ажара Жөлөгөновнанын* уюштуруусунда “**Акча эсепти жана тактыкты сүйөт**” ачык сабагы өттү. Бул ачык сабакта математика сабагына мотивациялоо менен дүйнөлүк акча апталыгын , анын ичинде мектеп бюджети боюнча окуучулардын түшүнүктөрүн кенейтүү каралды. Проект азыркы замандын экономикалык шарттарында «Акчаны кантип сарамжалдуу колдонуу керек? Акчаны кайда сактоо керек?»деген суроолорго жооп табууга жардам берди. Окуучулар анкета жүргүзүшүп,«**киреше**» жана «**чыгаша**» тууралуу жазгандарын окуп айтып беришти.Акчанын эсепти жана тактыкты жакшы көрөөрүн окуучулар ар кандай мисалдар менен далилдешти.Мындан биз сабак менен турмуштагы ар бир жагдайды салыштырып, «**акчанын эсебин**» математиканы билбей туруп тактоо кыйынэкендигин айгинеледик.

 **в)** 2016-жылы 15 -мартта мектептин жыйындар залында 185 окуучу, ата-эне жана мугалимдердин катышуусунда кыргыз тили жана адабияты мугалими *Өжөрбаева Сабира Манаповнанын* “**Үй бүлөлүк бюджетти кантип сарамжалдуу пайдалансак болот**” дил баяны боюнча конкурстун жыйынтыгы өткөрүлдү,Үй бүлө бул өзүнчө кичинекей мамлекет.Ар бир үй бүлөнүн экономикалык,социалдык абалы ар башка.Биз жогорудагы теманын тегерегинде окуучулар менен маектешкенде алар ар кандай ойлорун айтышты.Атасак,9-“А” кл. окуучусу Мирлан кызы Айкөкүл төмөндөгүлөргө токтолгон:“**Мамлекетибизди өнүктүрүү, үй бүлөдөн башталат**”дейт.Үй бүлөдө ар бир нерсени сарамжалдуу пайдалансак, үй бүлөгө да,мамлекетке да киреше кирет. Жыйынтыктап айтканда,үй-бүлөлүк бюджетти сарамжалдуу пайдалануу ар бир үй-бүлө ээсинин жашоодогу негизги багыттарынын бири болуп эсептелет демекчибиз.

 **г)**2016-жылы 15 -мартта мектептин жыйындар залында 190 окуучу, ата-эне жана мугалимдердин катышуусунда тарых мугалими *Акматова Жылдыз Дилдебековна “***Кыргыз акчасынын тарыхы**” темасы боюнча ачык сабагы өттү.“Дүйнөлүк акча апталыгы-2016” сынагы калктын финансылык сабаттуулугун жогорулатууда чон жардам берүүдө.Ачык сабакта окуучулар, ата-энелер менен мугалимдердин катышуусунда «Кыргыз акчасынын тарыхы» тагыраак айтканда, акча качан, кандайча, эмне себептен, каякта пайда болгондугу жөнүндөгү маалыматтарды талкуулашты*.*Англис философу Томас Гобес “**Мамлекетти тирүү организм десек,акча анын каны**”-деп айткандай биздин жашообузду да кыймылга келтирген бул- акча. Ошондой эле азыркы жашообузду акчасыз элестетүү мүмкүн эмес болгондуктан,катышуучулар акчаны туура пайдалануу жѳнүндѳ ѳз ой-пикирлери менен бѳлүшүштү.“**Ар бир адам акчаны ак эмгеги менен таап, туура сарптаса берекелүү жана жугумдуу болот**” деген оюн 11-класстын окуучусунун апасы Осмоналиева Гүлзинат эже айтып ѳттү.9-класстын окуучусунун агасы **Талантбеков Талгатбек** ушундай сынактардын кѳбүрѳѳк болушу окуучулар эле эмес чондор үчүн дагы пайдалуу экендигине басым жасоо менен сынакта жеӊишке жетишүүбүзгѳ ийгилик каалады.

 **д)** 2016-жылы 16–мартта физика мугалими *Өмүракунова Гүлбарчын Карыпбековнанын* жетектөөсүндө Сокулук районунун Арал айылындагы Кыргызстан менен Түштүк Кореянын биргелешкен долбоору боюнча салынган күнөсканада 67 окуучу,ата-эне жана мугалимдердин катышуусунда “Кышында үй шартында күнөскананы иштетүү менен үй-бүлөлүк бюджетке пайда алып келүү” темасында экскурцияда болуп келишти.Экскурциянын ачылышында Өмүракунова Г.К. «**Тыйындан акча куралат**»деп айтылгандай «**Дүйнѳлүк акча апталыгы-2016**» сынагынын негизги максаты жана маанилуу жактары тууралуу катышуучуларга кенири айтып берди. ККЭБ уюмунун тѳрѳагасы Ким Ф.Т. экскурциянын катышуучуларына бюджет,чыгаша жана киреше, «**Эл эмгегин жер жебейт**» дегендей жаны инновациялык жол менен салынган күнѳскананы иштетүү аркылуу кошумча киреше табуунун ѳзгѳчѳ жолдору жѳнүндѳ маалымат берди.Катышуучулар ѳздѳрү кызыккан финансылык суроолоруна жооп ала алышты.Экскурциядан «**Чыгаша аз болсун,киреше мол болсун**» деген каалоо менен пайдалуу маалыматтарды алып,“**Дүйнѳлүк акча апталыгы-2016”** сынагында жеӊишке жетишип,сыйлыктары менен мектебибиздин бюджетине чоӊ салым кошсок” деген жакшы ой тилектери менен кѳнүлдүү келишти”.

 **е)** Бишкек шаарындагы Ленин районунун №77 жалпы билим берүүчү орто мектебинин **“Дүйнөлүк акча апталыгы -2016**” сынагына катышкандыгына байланыштуу мектептин директору *Дооталиева Аида Арыпбековнанын* уюштуруусунда мектептептин жыйындар залында 16-мартта 200дөн ашык окуучулардын,ата-энелердин,мугалимдердин катышуусунда “Бюджеттик угуу” семинар-тренинг өткөрүлдү.Бул “Бюджеттик угууда” ата-энелердин балдарына берген акчаларын окуучулардын туура пайдалануусуна багыт берүү сунуштары,мектептин бюджетин кантип үнөмдөө,кирешелер,мектеп эмеректерине аяр мамиле жасоо менен чыгашаны азайтуу жана туруктуу чыгымдар,өзгөрүлүүчү туруксуз чыгымдар үчүн бюджетти аныктоо маселелери каралды. Жыйынтыгында мектептин директору Аида Арыпбековна ата-энелерди, окуучуларды жана мугалимдерди “Баары бирөө үчүн, бирөө бардыгы үчүн”деген ураан менен мектептин бюджетине жана үй-бүлөлүк бюджетке туура, так жана сарамжалдуу мамиле жасоого үндөдү.

 **5.**Мектептин бюджетинин “кирише-чыгаша” отчетунун кѳчүрмѳсү,дүйнѳлүк акча апталыгы конкурсуна тиешелүү баракчалар жыйындын катышуучуларына таратылып берилди.Дүйнөлүк акча апталыгынын катышуучуларына көрсөтмөлүү цитаталар,видеолор,сүрөттөр көрсөтүлдү.

**6**. Дүйнөлүк акча апталыгынын катышуучуларынын цитаталары,пикирлери: **Осмоналиева М.Ш.** физика мугалими:**“ Дүйнөлүк акча апталыгы-2016**” сынагы дүйнѳ жүзүндѳгү балдарды биримдикке чакырды. Акча апталыгынын авторлоруна чоӊ рахмат.«Тартип бар жерде, тактык бар.Акча бар жерде, баары бар». **Аалиев Таалай** (АРИС):«Электр энергиясын үнѳмдѳѳ,бул-үй-бүлѳлүк бюджетти үнѳмдѳѳ». **Дүйшѳмбиева Эдинас** (Кыргыз Темир жолу): «Үйлѳрдү туура жылуулатуу менен чыгашаны азайтсак болот». **Таалайбек кызы Рита** (11-кл): «Бул сынакта мен кѳп нерсени үйрѳндүм,менин келечегиме чоӊ ѳзгѳрүүлѳрдү алып келет-деп ишенем.Апталыктын авторлоруна чоӊ рахмат». **Осмонкул кызы Айсулуу** (11-кл): «Бул сынактагы сунуштар менин ата-энеме абдан жакты,уюштуруучуларга тереӊ ыраазычылык билдиришти». **Молдокеримова А.Ж.** математика мугалими: «Киреше менен чыгашаны эсептей албаган адам акчаны эч убакта башкара албайт». 11-класстын окуучусу **Казыбек**:Эмне үчүн баардык эле адамдар акчалуу болуп, материалдык байлыкка жете бербейт? 10-класстын окуучусу **Назира**:Акчаны сарптоодо өзүңдү кантип башкарсаң болот? **Акиренова Бурул** мугалим : «Киреше-чыгашасын кылдат эсептей билгендер, адатта, эртеңки күнүнө ишенимдүү карашат жана өздөрүнө карата оң маанай сакташат. Алар акчанын кулу эмес, кожоюну...». **Өмүракунова Г.К.** физика мугалими: “Дүйнѳлүк акча апталыгы-2016”сынагынын окуучуларды,ата-энелерди жана мугалимдерди биримдикте мектеп бюджетине,үй-бүлѳлүк бюджетке аяр мамиле жасоого багыттагандыгы мага абдан жакты.“Акчаны акылдуулук менен пайдалануу,бул-келечек үчүн кам кѳрүү”дегендей,“Дүйнѳлүк акча апталыгы-2016” сынагы бизге кѳптѳгѳн пайдалуу финансылык маалыматтарды алууга түрткү берди.Бул сынакты уюштурган Швейцария Өкмѳтүнѳ чын жүрѳктѳн ыраазычылык билдиребиз». **Карыпбеков Мухамед** 3ж класстын окуучусу: «Бул сынакта апам Гүлбарчын женишке жетсе дейм,анткени мен сүрѳт сынагынан жеӊе алган жокмун,апам мага «Сабырдын түбү,сары алтын» деп айтты,апама чоӊ ийгилик каалайм». **Акматова Ж.Д.** тарых мугалими: «Акча–бул байлык топтоо каражаты, жүгүртүү каражаты, төлөө каражаты жана жыргалчылык булагы». Дагы **Ф. Энгельс** айткандай «Акча керек болсо кызыктырган жана каалаган буюмга айланып кетүүгө жөндөмдүү болгон сыйкырдуу каражат». “**Ар бир адам акчаны ак эмгеги менен таап, туура сарптаса берекелүү жана жугумдуу болот**”деген оюн 11-класстын окуучусунун апасы Осмоналиева Гүлзинат эже айтып ѳттү. 9-класстын окуучусунун агасы **Талантбеков Талгатбек** ушундай конкурстардын кѳбүрѳѳк болушу окуучулар эле эмес чондор үчүн дагы пайдалуу экендигине басым жасоо менен конкурста женишке жетишүүбүзгѳ ийгилик каалады. **Өжѳрбаева С.М.**окуу бѳлүм башчы: “Акча тактыкты,эсепти жакшы кѳрѳт”,”Эсептүү дос айрылбайт”,”Акчаны сарамжалдуу пайдалансаӊ кор болбойсуӊ”. 9а классынын окуучусу **Мирлан кызы Айкѳкүл**: “Мамлекетибизди ѳнүктүрүү үй-бүлѳдѳн башталат,ал үчүн үй-бүлѳлүк бюджетти сарамжалдуу пайдалануу керек”. **Дооталиева А.А.**№77 орто мектебинин директору: «Убакыт акча»деген накыл сѳздү эске алсак,ар бир инсандын ѳз убактысын туура пайдалануусу бюджетинин булагы болуп эсептелет. “**Дүйнөлүк акча апталыгы-2016**” сынагына катышуубуз окуучулардын,ата-энелердин жана мугалимдердин мектеп бюджетине,үй-бүлѳлүк бюджетке болгон мамилелерин жакшыртууга туура жол кѳрсѳттү.№77 орто мектебинин жамаатынын атынын“**Дүйнөлүк акча апталыгы-2016**” сынагынын уюштуруучуларына чын дилибизден ыраазычылык билдиребиз.

**7.**Жооптуу мугалимдер: Физика мугалими Өмүракунова Гүлбарчын Карыпбековна т.0773740071.0709292208. Физика мугалими Осмоналиева Малина Шарыпкуловна т.0550928845.0700146950. Математика мугалими Молдокеримова Ажара Жөлөгөновна т.0700413668. Тарых мугалими Акматова Жылдыз Дилдебековна т.0778031177, 0709041007. Окуу бѳлүм башчысы Өжөрбаева Сабира Манаповна т.0771890958. Мектептин директору Дооталиева Аида Арыпбековна т.0312412266,0779475902.

**8.**

23.03.2016-ж.

**9.**Отчетко сүрөттѳр,катышуучулардын тизмеси жана башка материалдар тиркелген.